CELEX: 62017CA0676
Language: da
Date: 2019-09-11 00:00:00
Title: Sag C-676/17: Domstolens dom (Fjerde Afdeling) af 11. september 2019 – Oana Mădălina Călin mod Direcția Regională a Finanțelor Publice Ploiești – Administrația Județeană a Finanțelor Publice Dâmbovița, Statul Român – Ministerul Finanțelor Publice og Administrația Fondului pentru Mediu (anmodning om præjudiciel afgørelse fra Curtea de Apel Ploiești – Rumænien) (Præjudiciel forelæggelse – EU-retlige principper – procesautonomi – ækvivalensprincippet og effektivitetsprincippet – retssikkerhedsprincippet – retskraft – tilbagebetaling af afgifter, som en medlemsstat har opkrævet i strid med EU-retten – endelig retsafgørelse, der pålægger betaling af en afgift, der er uforenelig med EU-retten – anmodning om genoptagelse af en retsafgørelse – frist for indgivelse af denne anmodning)

11.11.2019   
            
            
               DA
            
            
               Den Europæiske Unions Tidende
            
            
               C 383/11
            
         
      Domstolens dom (Fjerde Afdeling) af 11. september 2019 – Oana Mădălina Călin mod Direcția Regională a Finanțelor Publice Ploiești – Administrația Județeană a Finanțelor Publice Dâmbovița, Statul Român – Ministerul Finanțelor Publice og Administrația Fondului pentru Mediu (anmodning om præjudiciel afgørelse fra Curtea de Apel Ploiești – Rumænien)
      (Sag C-676/17) (1)
      
      (Præjudiciel forelæggelse - EU-retlige principper - procesautonomi - ækvivalensprincippet og effektivitetsprincippet - retssikkerhedsprincippet - retskraft - tilbagebetaling af afgifter, som en medlemsstat har opkrævet i strid med EU-retten - endelig retsafgørelse, der pålægger betaling af en afgift, der er uforenelig med EU-retten - anmodning om genoptagelse af en retsafgørelse - frist for indgivelse af denne anmodning)
      (2019/C 383/09)
      Processprog: rumænsk
      
         Den forelæggende ret
      
      Curtea de Apel Ploiești
      
         Parter i hovedsagen
      
      
         Sagsøger: Oana Mădălina Călin
      
         Sagsøgte: Direcția Regională a Finanțelor Publice Ploiești – Administrația Județeană a Finanțelor Publice Dâmbovița, Statul Român – Ministerul Finanțelor Publice og Administrația Fondului pentru Mediu
      
         Konklusion
      
      
                  1)
               
               
                  EU-retten, og navnlig ækvivalensprincippet og effektivitetsprincippet, skal fortolkes således, at den principielt ikke er til hinder for en national bestemmelse, som den fortolkes ved en dom afsagt af en national retsinstans, hvorved der fastsættes en præklusionsfrist på en måned til at indgive en anmodning om genoptagelse af en endelig retsafgørelse, der er afsagt i strid med EU-retten, og hvilken frist løber fra forkyndelsen af den afgørelse, der ønskes genoptaget.
               
            
                  2)
               
               
                  Effektivitetsprincippet, sammenholdt med retssikkerhedsprincippet, skal imidlertid fortolkes således, at det er til hinder for, at en national retsinstans under omstændigheder som de i hovedsagen omhandlede anvender en præklusionsfrist på en måned til at indgive en anmodning om genoptagelse af en endelig retsafgørelse, når den dom, hvorved den nævnte frist blev fastsat, endnu ikke var offentliggjort i Monitorul Oficial al României, da anmodningen blev indgivet.
               
            
         (1)  EUT C 63 af 19.2.2018.